Nergin mukaan paremmalla viestinnällä olisi voitu ehkäistä suuren pakolaismäärän aiheuttamia ääri-ilmiöitä.

Päivi Nergin mielestä paremmalla viestinnällä olisi voitu ehkäistä suuren pakolaismäärän aiheuttamia ääri-ilmiöitä. JARNO KUUSINEN / AOP

Sisäasianministeriön väistyvä kansliapäällikkö Päivi Nergin mielestä pakolaiskriisi hoidettiin Suomessa parhaiten Euroopassa, mutta viestinnässä epäonnistuttiin.

- Jos meillä olisi ollut yhteisesti viestinnällisesti paremmat valmiudet kuntien kanssa hoitaa vastaanottokeskusten perustamiseen liittyviä aiheita ja kuvata kansalaisille, mistä tässä Euroopan laajuisesti on kyse. Ehkä vähän niitä pelkoja hälventää, niin siinä voisi aina tehdä paremmin, Nerg kommentoi Ylen aamu-tv:ssä maanantaina.

Hänen mukaansa paremmalla viestinnällä olisi voitu ehkäistä suuren pakolaismäärän aiheuttamia ääri-ilmiöitä.

- Vielä paremmin tulee varautua kohtaamaan tällainen tilanne. Mitä Suomi voi tehdä siellä lähtömaissa enemmän.

Nerg kertoo Ylelle, että vuonna 2015 tulleista pakolaisista lähes 13 000 on saanut turvapaikan ja oleskeluluvan.

- Heidät pitää saada paremmin mukaan yhteiskuntaan. Jotka eivät ole lupaa saaneet, heille pitää löytää turvattu kotiinpaluu.

Korkein oikeus on linjannut, että alaikäisten pakkopalautukset on hoidettava yhteistyössä huoltajien ja viranomaisten kanssa.

Useampi kuin joka kolmas on saanut turvapaikan. Sisäministeriön mukaan Suomeen tuli lähes 33 000 pakolaista vuonna 2015.

Nerg siirtyy vuoden alusta valtiovarainministeriöön vastaamaan sote-uudistuksen kansallisesta toimeenpanosta.

Lähde: Yle